පාලකයන්ගේත් මුළු මහත් වැඩිහිටි ජන සමාජයේත් බලවත් අවධානය හා සැලකිල්ල මේ සම්බන්ධයෙන් යොමුවිය යුතු අවස්ථාවක අපි සිටිමු.ලස්සන මල් කැකුළු අකාලයේ මිලිනව යන්නාසේ කුඩා දරුවන් විවිධ හේතුන් නිසා අකාලයේ මිය යාම නිතර දෙවේලේ අහන්න දකින්න ලැබෙන හද කම්පා කරවන අතිශයින්ම ශෝචනීය සිද්ධීන් බවට අද පත්ව ඇත.කටෙන් කිරි සුවඳ නොගිය මේ අහිංසක දරු පැටව් මවුපියන්ගේ වරදෙන් හෝ සමාජයේ වරදෙන් හෝ අකාලයේ මිය යන බව කිව යුතු ය.වගකීමකින් යුතුව අප සියලු දෙනා සාමුහිකව ඒකරාශිවී මේ සම්බන්ධයෙන් විධිමත් වැඩපිළිවෙළක් ක්‍රියාත්මක නොකළ හොත් දරු පැටවුන්ගෙ ශාපය මුළු මහත් වැඩිහිටි ජන සමාජය කෙරෙහි එල්ලවනු නිසැකය.මේ අන්දමින් ළමා මරණ සිදුවීමට තුඩු දුන් හේතුන් කවරේ ද?